**A Szabályzat 2. számú Melléklete**

**PÉNZÜGYI NORMÁK**

**a 2000/69. számú, utólagosan módosított és kiegészített Testnevelési- és sport törvény előírásai alapján a helyi költségvetésből támogatott sportszervezeti struktúrák/egyesületek és alapítványok/szervezetek sporttevékenységének a megvalósítására vonatkozóan**

**I. Fejezet Általános rendelkezések**

Jelen szabályozás sajátos költségkategóriákat és esetenként azok hányadát tartalmazza, amelyeket a szerződő sportszervezeti struktúra sportprogramjainak a megvalósítása érdekében a helyi költségvetésből származó hozzájárulással kivitelezhetők.

A jelen szabályozásba foglalt költségek a sportintézkedések résztvevői számára a sporttevékenységek megvalósításának, illetve a kiválasztási programban, sportfelkészítésben, versenynaptárakban, sportvetélkedők és sportesemények megszervezésében foglalt sportintézkedéseket/tevékenységeket érintő javak és szolgáltatások szerves részét képezik. A szabályozás különböző jellegű, a sporttevékenységekkel kapcsolatos, azokat támogató bizonyos tevékenységek járulékos költségeit is tartalmazza.

Jelen okiratban található terminusok és kifejezések az alábbi jelentéssel bírnak:

1. *sporttevékenység* - olyan intézkedések sorozata, amelyek együttes célja bizonyos sport jellegű célkitűzések teljesítése. A sporttevékenységnek számító intézkedéskategóriák a következők: sportolók felkészítési intézkedései, sportvetélkedők és egyéb sportintézkedések, együttes megnevezésük szerint sporttevékenység;

2. *sportprogram* - olyan intézkedések sorozata, amelyek együttes célja a sport jellegű teljesítménycélok elérése egy szezonális sporteseményt vagy versenyszezont illetően, adminisztratív jelleggel (bevezetési, karbantartási és felújítási) a sportinfrastruktúra fejlesztési programja esetén. Tevékenységi kategóriák, amelyek egy adott sportprogram keretén belül sporttevékenységnek számítanak, a következők: sportfelkészítési intézkedések, sportversenyek és egyéb sportintézkedések, együttes megnevezésük szerint sporttevékenységek. Tevékenységi kategóriák, amelyek egy adott sportinfrastruktúra program létrejöttének, felújításának, karbantartásának a megvalósulási alapját képezik, a következők: megvalósíthatósági tanulmány, a terület és a sportbázis tulajdonlevele, adott esetben, kataszteri terv, átadási-átvételi jegyzőkönyv, adott esetben, árajánlat, feladatfüzet, tervrajz, építészeti jóváhagyások és engedélyek, a munkálatok társfinanszírozását igazoló okirat, az érvényes jogszabály és a támogató hatóság által meghatározott szakaszos sorrendben.

3. *felkészítési sportintézkedés* - egy meghatározott program szerint, egy vagy több szakképzett személy felügyelete alatt, belföldön vagy külföldön végzett sportintézkedés, amelynek célja az egyén pszicho-motorikus fejlesztése és versenyeztetése;

4. *sportvetélkedő -*  sportszervezeti struktúrák és/vagy egyéb illetékes intézmények által, egy adott szabályzat alapján szervezett sportintézkedés, amelynek célkitűzései a sporteredmények javítása, rekordok felállítása és/vagy a győzelem megszerzése;

5. *belföldi sportvetélkedő* - olyan sportverseny, amelyen a lebonyolítási szabályzat értelmében, kizárólag csak a Romániában bejegyzett sportszervezeti struktúrák sportolói vehetnek részt;

6. *országos szintű belföldi vetélkedő* - olyan belföldi sportverseny, amelynek a szabályzatában foglalt célkitűzése egy országos szintű győztes kiválasztása;

7. *regionális vagy megyeközti belföldi sportvetélkedő* - olyan belföldi sportverseny, amelynek a szabályzatában foglalt célkitűzése egy regionális vagy megyeközti győztes kiválasztása vagy a legfelső szintű értékrangsorban való népszerűsítése;

8. *megyei szintű belföldi sportvetélkedő* - olyan belföldi szintű sportverseny, amelynek a szabályzatában foglalt célkitűzése egy megyei győztes kiválasztása vagy a legfelső szintű értékrangsorban való népszerűsítése;

9. *községi, városi vagy megyeszékhelyi szintű beéföldi sportvetélkedő* - olyan belföldi szintű sportverseny, amelynek a szabályzatában foglalt célkitűzése egy községi, városi vagy megyeszékhelyi szintű győztes kiválasztása;

10. *nemzetközi sportvetélkedő* - olyan sportverseny, amelyen, a lebonyolítási szabályzatok értelmében, több ország sportszervezeteinek a sportolói vehetnek részt;

11. *versenyszezon* - egy, az egyéni sportok vagy sportjátékok területén, az érvényes jogszabály értelmében létesített sportszervezeti struktúra által szervezett sportprogramon belül felvállalt sportintézkedések sorozata, úgymint: felkészítő sportintézkedések, edzőtáborok, barátságos és hivatalos mérkőzések, felkészítési és képesítési turnék, egyéb sajátos felkészítési sportintézkedések, egy sportprogram megnyitó és záró rendezvénye (díjátadási ünnepség/esemény);

12*. verseny előtti időszak* - a belföldi és külföldi sportszezonra való felkészülési időszak;

13. *versenyidőszak* - azon időszak, amely alatt az adott sportág romániai és nemzetközi federációja sportvetélkedőket szervez;

14. *egyéb sportintézkedések* - olyan, a sportvetélkedőktől és a sportfelkészítőktől eltérő, belföldön vagy külföldön tartott sportesemények, amelyek a sporttevékenység számára jelentőséggel bírnak, úgymint: kongresszusok, konferenciák, szimpóziumok, szemináriumok, kollokviumok vagy más összejövetelek, munkatalálkozók, tapasztalatcserék, gálák, kiállítások, kurzusok és szakmai és képesítési gyakorlatok és hasonlók, valamint kutatási, dokumentációs, tájékoztatási, népszerűsítési, tanácsadási és hasonló sportintézkedések;

15. *sportszervezetek* - olyan sportszervezeti struktúrák, közjogi vagy magánjogi jogi személyek, jogi személyiséggel nem rendelkező iskolai és egyetemi sportegyesületek, amelyek, az alapító okirat vagy az alapszabályzat értelmében, sportintézkedéseket szervezhetnek, illetve, adott esetben, azokhoz önrésszel hozzájárulhatnak és/vagy azokat támogathatják;

16. *sporttevékenységi szerződés* - egy sportszervezeti struktúra és egy független természetes személy (PIF), amely lehet: sportoló, edző, gyógytornász, masszőr, sportorvos, sportorvosi asszisztens, sportmenedzser, technikai igazgató, statisztikus, operatőr, versenyszervező, kisegítő személyzet, más személy, egy közhasznú sportprogramon belüli sportintézkedések megvalósításához hozzájáruló személyek között a törvény feltételei szerint megkötött szerződés;

A sporttevékenységek résztvevői részt vehetnek:

- belföldi és nemzetközi felkészítési sportintézkedéseken:

A felkészítői sportintézkedéseket az azokat szervező sportszervezet vezetősége hagyja jóvá. A c, d, e pontoknál említett résztvevők a felkészítési sportintézkedések időszakában ugyanazon jogokkal rendelkeznek, mint a sportolók, kivételt képeznek azok az esetek, amelyekben a sportesemények olyan helységekben zajlanak, amelyekben ezen személyek állandó lakhellyel rendelkeznek és a szervezők megállapodtak abban, hogy ne lakjanak az elszállásolt sportolókkal, amely esetben, naponta egy vagy két étkezésben részesülnek, esetenként. A sportintézkedéseken résztvevők számát, struktúráját és névleges összetételét a szervező sportszervezetek határozzák meg, az adott sportágnak, a sportintézkedés céljának és jelentőségének, valamint a költségvetésben előírt pénzügyi erőforrásoknak a függvényében.

- a sportvetélkedőkön és egyéb belföldi és nemzetközi sporttevékenységeken:

A belföldi és nemzetközi szintű sportvetélkedőkön, a sportolók mellett részt vehetnek a következők: sportoló, edző, gyógytornász, masszőr, sportorvos, sportorvosi asszisztens, sportmenedzser, technikai igazgató, statisztikus, operatőr, versenyszervező, kisegítő személyzet, egyéb, egy közhasznú sportprogramon belüli sportintézkedések megvalósításához hozzájáruló személyek, amelyek a kiszállás végrehajtásához szükséges technikai és közigazgatási feltételeinek a biztosításához, a sportolók versenyen való részvételéhez és a kitűzött célok eléréséhez hozzájárulnak.

A sportolók és a többi személy, akik a sportvetélkedőkön részt vesznek, az általuk képviselt sportszervezet sport küldöttségét alkotják.

A sportvetélkedőkön résztvevő sport küldöttség számát, struktúráját és névleges összetételét és annak kiszállási időtartamát az általuk képviselt sportszervezet határozza meg, a verseny szabályzatának, a kitűzött célok konkrét megvalósítási szükségleteinek és költségvetési keretbe való beleilleszkedésnek a függvényében.

A többi belföldi és nemzetközi szintű sportintézkedéseket, a résztvevők számát, struktúráját és névleges összetételét, adott esetben, az intézkedést szervező vagy abban résztvevő sportszervezet határozza meg, a szervezők által leközölt szabályzatoknak vagy részvételi feltételeknek, az intézkedés céljának és célkitűzéseinek, valamint az e célból jóváhagyott költségvetési kiírásoknak a függvényében.

A belföldi és nemzetközi szintű sportvetélkedőkön jelen lévő edzők számát, saját belső rendszabályzataik alapján, az országos illetve nemzetközi sport federációk határozzák meg.

**II. Fejezet Költségkategóriák**

I. Szerződés jellegű, a sportszervezeti struktúra és a sportolók/a technikai stáb tagjai (edzők, fizikai felkészítők, orvosok, orvosi asszisztensek, statisztikusok, gyógytornászok, masszőrök, operatőrök, technikai igazgatók, egyéb a felkészítési és versenyeztetési folyamatban résztvevő személyek sporttevékenységi szerződésben (CAS) foglalt juttatásokkal és jövedelemmel kapcsolatos kiadások) amelyek az érvényben lévő jogszabályok értelmében PIF-nek (független természetes személynek) számítanak

II. Egyéb, a sporttevékenységben résztvevők fizetésével kapcsolatos költségkategóriák

1. Szállítási kiadások:

1.1. (1) A résztvevők szállítása a belföldön, az állandó lakhelyüktől/tartózkodási helyüktől különböző helységben szervezett sporteseményekre, adott esetben a következő módon történhet:

a) bármelyik vonattal, II. osztályon 300 km távolságig elmenően és I. osztályon 300 km-nél nagyobb távolságon; a hálófülke használata engedélyezett és a járulékos költségek elszámolása csak 300 km-nél nagyobb távolságok megtétele esetén és éjszakai utazás esetén engedélyezett;

b) a szervező vagy résztvevő intézmények gépjárműjével (a klub autóparkja), üzemanyaggal, kenőanyagokkal, útdíjakkal, a sofőr napidíjával kapcsolatos és egyéb költségek;

c) bérelt gépjárművekkel, illetve kisbuszokkal, autóbuszokkal és más hasonlókkal kapcsolatos költségek;

d) repülővel, gazdasági osztályon;

e) utasszállító hajókon, az I. osztály díjszabása alapján;

f) saját személygépkocsival, a törvény feltételei szerint, a sportolók kivételével.

(2) A sportinttevékenységeken való részvétel céljából a sportdelegációnak az adott helységbe való szállítása (sportfelkészítő, verseny, egyéb események), a törvény értelmében, történhet saját vagy bérelt gépjárművel, saját tulajdonban lévő személygépkocsival (a sportolók kivételével) vagy más tömegközlekedési eszközökön.

1.2. A lakóhelyen zajló sporttevékenységek esetén a sportolók részesülhetnek a lakhelyről a sporttevékenység helyszínére való utazás során, az utazási igazolványok vagy bérletek alapján a tömegszállítási eszközökön való közlekedés járulékos költségeinek az elszámolásában.

1.3. A résztvevőknek a külföldön tartott sporteseményekre való utazása:

a) repülővel, gazdasági osztályon: egyéni vagy különjárat jegyek;

b) vonattal, a hálófülkét is beleértve;

c) a kiküldő szervezetek bérelt vagy saját gépjárműveivel;

d) saját személygépkocsival, a törvény feltételei szerint, a sportolók kivételével;

e) utasszállító hajókkal, az I osztály díjszabása alapján.

1.4. A külföldi sportolók/edzők számára: a klub székhelye - a sportoló/edző állandó lakhely szerinti országa közötti szállítási útvonal ellenértéke, amelyet a klub biztosít az élsportoló és a klub között megkötött munkaszerződésnek/sporttevékenységi szerződésnek megfelelően.

1.5. (1) A belföldön és külföldön szervezett sportintézkedések esetén szállítási költség címen elszámolhatók továbbá a következők:

a) hídon történő átkelési illeték;

b) kompon való átkelési illeték;

c) reptéri, állomás, terminál vagy kikötő illetékek;

d) egyéb, a törvényes rendelkezések által előírt, közutakon való közlekedésre vonatkozó díjak;

e) helyfoglalási jegyek költségei, sebesség különbözeti díjak, valamint az utazási irodák által kivetett díjak;

f) a sportfelszerelésből, orvosi felszerelésből és egyéb hasonlókból álló anyagokból létrejött csomagokra kivetett kiegészítő díjak.

(2) A belföldi és nemzetközi szintű sportintézkedések során a következő költségek is elszámolhatók:

a) sportanyagok és felszerelések, a sportolók és a technikai személyzet számára a felkészülés és/vagy a sportvetélkedőn való részvételhez szükséges gyógyszerek és orvosi eszközök szállítása;

b) a dokumentáció, egyéb, az intézkedés végrehajtásához szükséges anyagok szállítása;

c) a reptér vagy állomás és a szálláshely közötti oda- visszaút szállítási kiadásai.

1. Szállásköltségek

2.1. (1) A résztvevők elszállásolása a belföldön tartott sporttevékenységek során esetenként történhet:

a) bérelt lakásokban, törvény feltételei szerint;

b) bármilyen elszállásolási egységekben egészen a 3 csillagos szállodák kategóriájának megfelelő szintig;

(2) A klub székhelyének a helységében való hosszas tartózkodás érdekében, a sportolók, a technikai és közigazgatási stábja bérleti szerződés alapján bérelt lakásokban igényelhet szállást, a 3 csillagos szállodák kategóriájának megfelelő felső határig elmenően és a piaci ajánlathoz viszonyított áron. A bérelt lakásokkal kapcsolatos közszolgáltatások költségei is belefoglalhatók az elszámolásba.

2.2. A résztvevők elszállásolása a sportvetélkedőkön és egyéb az országban szervezett nemzetközi sporttevékenységeken: történhet az 5 csillagos szintű szállodákat is beleértve, adott esetben, a vetélkedő szintjétől, jelentőségétől és/vagy szabályzatától függően.

2.3. (1) A külföldön szervezett spottevékenységekr esetén a résztvevők elszállásolása adott esetben történhet:

a) azokban a szállodákban, amelyekben a sportintézkedések zajlanak, az általuk gyakorolt díjszabásnak megfelelően, a szervezőktől kapott tájékoztatás alapján;

b) más szállodákban vagy elszállásolási helyiségekben, a román személyzet külföldre való kiutazására vonatkozó, érvényben lévő jogszabály által megállapított elszállásolási felső határok szerint.

(2) Az alaposan megindokolt esetekben, a kiküldő szervezet vezetője, igazoló okiratok alapján, jóváhagyhatja, az elfogadott költségvetési kiírások keretén belül, az érvényben lévő sajátos jogszabályok által előírt felső határok fölötti költségek jóváhagyását.

1. Étkeztetési költségek

(1) A belföldön tartott sportesemények napi étkeztetési költségei több intézkedési kategóriára oszlanak, a következő módon:

a) Hazai sportvetélkedők:

- városi vagy megyeszékhelyi szinten: 45 RON-ig

- megyei szinten: 50 RON-ig

- regionális vagy megyeközti szinten: 60 RON-ig

- országos szinten: 70 RON-ig

b) Az országban lebonyolított sportfelkészítő intézkedések esetén: 85 RON-ig;

c) Az országban lebonyolított nemzetközi sportvetélkedők és egyéb sportintézkedések esetén: 90 RON-ig;

d) A lakhelyen tartott nemzetközi sportvetélkedők és egyéb sporttevékenységek befejeztekor, azon sportolók, edzők, bírók és hivatalos résztvevők, valamint más, a sportintézkedés megszervezéséhez hozzájárult személyekkel hivatalos ebéd szervezhető és finanszírozható, személyenként 110 RON értékű költséghatárig elmenően. Ebben az esetben, az ebédre vagy a vacsorára előirányozott összeg, adott esetben, már nem kerül felhasználásra. A hivatalos ebédek keretén belül az alkoholos italok is elszámolhatóak.

e) Az országban tartott sportvetélkedőkön a szervezők a sportolóknak üdítő italokat biztosíthatnak személyenként/sportjátékonként/vagy összejövetelként 10 RON összegig elmenően.

f) A sportfelkészítési intézkedések és a sportvetélkedők során tilos az étkezésre fordított kiadásokba az alkoholos italokat belefoglalni és elszámolni.

(2) A külföldön szervezett sportintézkedések esetén a résztvevők számára napi étkezési költségek számolhatók el az idevonatkozó jogszabályok által minden egyes ország számára előírt valutában számolt napidíj értékéig elmenően, ahová a kiutazás történik.

Azt az időszakot, amelyre a valutában számolt napidíj nyújtandó, a törvény feltételei szerint állapítják meg.

(3) Abban az esetben, ha külső partnerek biztosítják a külföldön zajló sportintézkedések étkezési költségeit, az ezeken résztvevők a kiutazás célországára vonatkozó napidíj 50% -ig elmenő értékében részesülhetnek.

(4) A (3) bekezdés előírásai abban az esetben is alkalmazandók, amikor a résztvevők külföldön való étkeztetési és elszállásolási költségeit a résztvevő intézmények által a szervezőknek kifizetett összegekből biztosítják, az azok által kiközölt szintnek megfelelően.

(5) A vonattal vagy gépjárművel való külföldre való kiutazás esetén a román sportdelegációk az (1) bekezdésben foglalt szintnek megfelelően ebédre jogosultak, kizárólag csak a Románia területén való áthaladás időtartamára vonatkozóan.

(6) Jelen okirat 3. pontjában foglalt napi étkezési költségek maximális értékhatárnak számítanak. Ezek tényleges hányadát a sportklub vezetősége hagyja jóvá, az adott sportág sajátosságainak, a sportolók értékének, az étkezést biztosító egységnek megfelelően, a jóváhagyott költségvetési kiírások keretén belül.

**4. A sportolói étrenddel kapcsolatos kiadások**

(1) A felkészülés során tett erőfeszítéseknek megfelelő táplálkozás biztosítása érdekében, a sportolók sportolói étrendnek megfelelő élelmiszerekben részesülhetnek, amelyeket a következő módon biztosítanak:

a) az olimpiai és országos csapatok sportolói számára, valamennyi korkategória esetén - személyenként havi 900 RON-ig.

b) a klub részlegeinek többi leigazolt sportolója számára valamennyi korkategória esetén - személyenként havi 600 RON-ig.

(2) Az odaítélési kritériumokat a sportklub határozza meg, a sportoló által elért teljesítmény és az általa kitűzött célok függvényében.

(3) A sportolói étrendet ugyanarra az időszakra, ugyanazon sportszervezeti struktúra részéről (kizárólag a klub vagy az országos sport federáció részéről) biztosítják.

(4) A sportfelkészítési intézkedések időszakára, amelyre minimum napi két étkezést különítenek el, a sportklub nem nyújthat sportolói étrendet.

(5) Azok a sportklubok, amelyeknek gyermek vagy junior csapatai vannak az edzés napján, a megtett erőfeszítés ellensúlyozása érdekében tejtermékekből, gyümölcsből, mézből vagy más hasonló tápláló hatással bíró élelmiszereket adhatnak, sportolónként 15 RON értékig elmenően.

1. Edzők, orvosok és egyéb személyek fizetésével kapcsolatos kiadások

(1) A belföldi és nemzetközi sportvetélkedők idején a sportklubok az edzők és azok hivatalos kiküldött tisztviselői számára támogatást nyújthatnak a bíráskodási juttatás költségeit illetően, a sportágak szerinti szakosodott sport federációk/megyei egyesületek rendszabályzatainak és határozatainak megfelelően.

(2) A bíráskodási juttatás meccsenként/összejövetelenként nyújtandó, esetenként, a szakosodott sportszövetség által jóváhagyott jogszabályainak megfelelően.

(3) A verseny előtt, alatt és után végzett titkári tevékenységért, azon sportágak esetében, amelyeknél ez indokolt, 2-4 sport juttatás fizethető ki a másodbíró szintjén, a versenyszint függvényében.

(4) Az orvosok a főbíróknak előírt bíráskodási sportjuttatás 100%-át kaphatják meg, az egészségügyi asszisztensek pedig az orvosoknak járó sportjuttatás 75%-át.

(5) Abban az esetben, ha egy sportvetélkedőn résztvevő bírók nem tudnak az étkeztetési helyre utazni a verseny programja miatt, készpénzben kifizetett étkezési juttatásra lehetnek jogosultak, jelen jogszabályok keretein belül, amely juttatás a törvényes előírások szerint adózandó.

(6) A bírók és a versenyekre kiküldött hivatalos tisztviselők szállítási, étkezési és szállásköltségei, a sportágak szerinti szakosodott sportszövetség/megyei egyesületek szabályzatainak a felső határértékein belül, a szervező sportintézmények által finanszírozhatók.

1. Személyek, anyagok, sportfelszerelés és egyéb javak biztosításával kapcsolatos kiadások

(1) A személyek balesetbiztosításait, valamint az anyagok, sportfelszerelések, szállítási eszközök és a sportintézkedések megvalósításához szükséges egyéb javak biztosításával kapcsolatos kiadások a következőképpen tehetők meg:

- évente a sportolók, edzők és a sportklub más szakemberei számára

- a sportintézkedés időszakában, a nemzetközi versenyeken/klubok közötti Európa-kupákon résztvevő sportdelegációk tagjai számára.

(2) Az anyagok, sportfelszerelések, szállítási eszközök és a sporttevékenységek megvalósításához szükséges egyéb javak biztosításával kapcsolatos kiadások a sportintézkedés időszakában tehetők meg.

**7. Anyagok és sportfelszerelések beszerzésével kapcsolatos kiadások**

A sportintézkedések megvalósítása érdekében kiadások számolhatók el a következőket illetően: sportanyagok, felkészítési és versenyeztetési sportfelszerelés, adott esetben, képviseleti ruházat,a költségvetési kiírások keretén belül.

**8. Orvosi ellenőrzés és doppingellenőrzési költségek**

(1) A sportszervezeti struktúrák, orvosi rendelvény alapján beszerezhetik a következőket:

a) vitaminok és erőkifejtést segítő készítmények, sportolónként napi 20 RON értékben;

b) a felépülési és rehabilitációs folyamatban használt gyógyszerek, egészségügyi anyagok, kenőcsök és masszázstermékek, sportolónként napi 10 RON-ig elmenően;

(2) A sportszervezeti struktúrák a leigazolt sportolók számára a következő kiadásokat eszközölhetik: egészségügyi ellátás és vizsgálatok, valamint mágneses rezonancia, számítógépes tomográfia, angiográfia, sugaras szcintigráfia, izotópok és hasonlók, az élsportolók egészségi állapotára vonatkozóan, illetve a sebészeti beavatkozások elvégzésével és a műtét utáni kezelésekre vonatkozóan.

(3) A doppingvizsgálatok elvégzése érdekében, a sportszervezetek RON-ban tehetnek meg kiadásokat, az országban végzett teszteket illetően, vagy valutában, a külföldön a nemzetközi előírások értelmében elvégzendők esetén.

**9. Egyéb költségkategóriák:**

**9.1. A sporttevékenységek megszervezése, illetve lebonyolítása céljából, a sportszervezeti struktúrák/szervezetek, adott esetben, a jóváhagyott költségvetési kiírások keretén belül, a következő kiadásokat is megtehetik:**

a) a szakosodott szövetség által befizetett díjak a csatlakozásra, versenyekre való beíratkozásra;

b) a sportintézkedésekre való beiratkozási és/vagy részvételi díjak, a sporttevékenységek megszervezési díjai, a szervezők által megállapított feltételek szerint;

c) a sportolók engedélyeztetésével kapcsolatos, az országos szakosodott szövetségnek fizetett díjak;

d) a sportolók iratainak a megszerzéséért fizetett díjak, kifizetések, amelyek az országos sport szövetségek számára szükségesek, a tartózkodási engedély megszerzése miatt, stb.;

e) sportbázisok bérlési szolgáltatásai, konferenciatermek, helyiségek, irodai felszerelés és egyéb, a sportintézkedések lebonyolításához és a sportszervezeti struktúra/szervezet tevékenységének az elvégzéséhez szükséges javak;

f) erőfeszítés utáni felépülés, rehabilitáció és személyi higiénia, úgymint szauna, masszázs és egyéb hasonlók;

g) orvosi szolgáltatások, közrend és a tűzvédelmi normák betartásának a biztosítása, a sportesemények helyszínén;

h) hirdetőtáblák és reklámanyagok, zászlók elhelyezéséhez szükséges anyagok, írószerek és egyéb fogyóanyagok, virágdíszletek beszerzése;

i) a sporteseményeknek helyet adó országokba való belépéshez szükséges vízumok megszerzése;

j) oltásokkal és egyes országokra valamint helységekre jellemző gyógyszerekkel kapcsolatos orvosi költségek, a személyek egészségügyi biztosításával kapcsolatos kiadások;

k) kulturális tevékenységek;

l) előadók és tolmácsok tiszteletdíja;

m) snack-ételek, üdítő italok, kávé és egyéb hasonlók, személyenként napi 17 RON-ig elmenően, a felkészítőktől eltérő jellegű sportintézkedések esetén;

n) sporteseményeket érintő parkolási díjak és nemzetközi protokoll szolgáltatások;

o) a valuta megszerzését érintő díjak és banki jutalékok;

p) weboldal tárhelyek bérlésével, a sporttevékenységek online környezetben való karbantartásával és népszerűsítésével kapcsolatos kiadások.

**9.2. A sport területén történő kutatási, dokumentációs, tájékoztatási, népszerűsítési, tanácsadási intézkedések megvalósítása, a szakszemélyzet képzése és továbbképzése, valamint a többi sportintézkedések érdekében, a kedvezményezettek, a jóváhagyott költségvetési előírások keretén belül, a következőkre is költhetnek:**

a) a sport és testnevelés területén végzett kutatási és dokumentációs tanulmányok költségei;

b) könyvek és egyéb sport jellegű kiadványok beszerzésének költségei;

c) az illető témakör szakirodalmának a fordítására, nyomtatására, sokszorosítására és egyéb hasonló jellegű kiadásokra fordított összegek;

d) a módszertani audiovizuális anyagok megvalósítására és a sporttevékenység népszerűsítésére fordított kiadások;

e) a sport területével kapcsolatos tanácsadási szolgáltatások költségei;

f) a sport területével kapcsolatos alap és frissítési szoftverek engedélyeinek a beszerzése, szoftver alkalmazások programozási és karbantartási szolgáltatások;

g) képzés és továbbképzés biztosítása a szakemberek számára.

**9.3. A nemzetközi sporteseményeken, a külföldi sportdelegációknak ajándékok adhatók át, a következő formában:**

a) a belföldön tartottak esetén :

- Európa- és világbajnokságok – sportdelegációnként 230 RON-ig

- egyéb nemzetközi sportvetélkedők – sportdelegációnként 200 RON-ig

- egyéb nemzetközi sportesemények – sportdelegációnként 175 RON-ig

b) külföldön tartott sportesemények esetén:

- Európa- és világbajnokságok – eseményenként 2000 RON-ig

- egyéb nemzetközi sportvetélkedők – eseményenként 1500 RON-ig

- egyéb nemzetközi sportesemények – eseményenként 1200 RON-ig

**9.4.** A sportszervezeti struktúrák a sporttevékenység népszerűsítési anyagaira is költhetnek: trikók, nyakkendők, kendők, diplomák, érmek, kupák, fémjelvények, jelzőlobogó, jelvények, kulcstartók, plakátok, szórólapok és hasonlók; ezen anyagok járulékos költségei nem tartoznak a 9.3. pontban foglalt összegekbe.

**III. Díjak, sportjuttatások, prémiumok és egyéb jogok**

**A megyei költségvetésből, a törvény feltételei szerint, a hazai és nemzetközi versenyeken elért rendkívüli teljesítmények díjazása céljából, összegek különíthetők el.**

**1. Díjak**

1. A sportolók díjai:

(1) A sportvetélkedőkön nyert kiváló sporteredmények esetén a sportklubok a sportolóknak, korkategóriák szerint, a teljesítmény értékétől, jelentőségétől és nagyságától, valamint a személyi hozzájárulástól függően, RON-ban és/vagy tárgyakban kifizetett díjak, a klub vezetőtanácsa által jóváhagyott összegek értékéig elmenően, az elkülönített költségvetés függvényében, illetve a jelen okiratban foglaltak szerint, a következő formában:

1. Nemzetközi versenynaptár - senior sportjátékok

- európai labdarugó-kupákba és a felső mezőnybe való bejutás esetén: a klub vezetői testülete által jóváhagyott az elkülönített költségvetés függvényében, egy teljes havi fizetés szintjén megállapított maximális felső határ betartásával, az egyéni munkaszerződésben vagy, adott esetben, a sporttevékenységi szerződésben meghatározott összegben.

- európai labdarugó-kupák:

I. helyezés – egyéni munkaszerződésben vagy sporttevékenységi szerződésben megállapított, a havi fizetés háromszorosának a maximális összegében, adott esetben résztvevőnként

II. helyezés – egyéni munkaszerződésben vagy sporttevékenységi szerződésben megállapított, a havi fizetés kétszeresének a maximális összegében, adott esetben résztvevőnként

III. helyezés – egyéni munkaszerződésben vagy sporttevékenységi szerződésben megállapított egy teljes havi fizetés maximális összegében, adott esetben résztvevőnként

2. Belföldi sportjátékok versenynaptára

2.1. senior sportjátékok

a) Országos bajnokságok:

I. helyezés – egyéni munkaszerződésben vagy sporttevékenységi szerződésben megállapított egy teljes havi fizetés maximális összegében, adott esetben résztvevőnként

II. helyezés – egyéni munkaszerződésben vagy sporttevékenységi szerződésben megállapított egy teljes havi fizetés 75%-os szintjének a maximális összegében, adott esetben résztvevőnként

III. helyezés – egyéni munkaszerződésben vagy sporttevékenységi szerződésben megállapított egy teljes havi fizetés 50%-os szintjének a maximális összegében, adott esetben résztvevőnként

b) Románia Kupa:

I. helyezés – egyéni munkaszerződésben vagy sporttevékenységi szerződésben megállapított egy teljes havi fizetés 75%-os szintjének a maximális összegében, adott esetben résztvevőnként

II. helyezés – egyéni munkaszerződésben vagy sporttevékenységi szerződésben megállapított egy teljes havi fizetés 50%-os szintjének a maximális összegében, adott esetben résztvevőnként

III. helyezés – egyéni munkaszerződésben vagy sporttevékenységi szerződésben megállapított egy teljes havi fizetés 25%-os szintjének a maximális összegében, adott esetben résztvevőnként

2.2. sportjátékok- ifjúsági/I. junior korcsoport

a) Országos bajnokságok

I. helyezés –résztvevőként 3000 RON összegig elmenően

II. helyezés – résztvevőként 2000 RON összegig elmenően

III. helyezés – résztvevőként 1500 RON összegig elmenően

2.3. sportjátékok -junior II / kadet korcsoport:

a) Országos bajnokságok:

I. helyezés – résztvevőként 3000 RON összegig elmenően

II. helyezés – résztvevőként 1500 RON összegig elmenően

III. helyezés – résztvevőként 1000 RON összegig elmenően

3. Belföldi egyéni sportnaptár

a) országos egyéni sportbajnokságok:

- seniorok

I. helyezés – résztvevőként 2000 RON összegig elmenően

II. helyezés – résztvevőként 1500 RON összegig elmenően

III. helyezés – résztvevőként 1200 RON összegig elmenően

- ifjúsági és junior korcsoport

I. helyezés – résztvevőként 1200 RON összegig elmenően

II. helyezés – résztvevőként 800 RON összegig elmenően

III. helyezés – résztvevőként 500 RON összegig elmenően

- junior II- kadet korcsoport:

I. helyezés – résztvevőként 900 RON összegig elmenően

II. helyezés – résztvevőként 700 RON összegig elmenően

III. helyezés – résztvevőként 400 RON összegig elmenően

b) Románia kupa:

- senior/ifjúsági korcsoport

I. helyezés – résztvevőként 1500 RON összegig elmenően

II. helyezés – résztvevőként 1200 RON összegig elmenően

III. helyezés – résztvevőként 1000 RON összegig elmenően

- junior/kadét korcsoport

I. helyezés – résztvevőként 1200 RON összegig elmenően

II. helyezés – résztvevőként 800 RON összegig elmenően

III. helyezés – résztvevőként 500 RON összegig elmenően

(2) A díjak hányadát más formában ítélik oda: olimpiai sportágak esetén - 100%-ig; az olimpiai sportágakon belüli nem olimpiai játékok esetén- 50%-ig; nem olimpiai sportágak esetén - 40%-ig.

(3) A csapat, személyzet vagy stafétajáték jellegű egyéni sportágak esetén, valamint a sportjátékokon, a jelen okiratban foglalt prémium értéke egyénre szabott.

(4) A Sport és Ifjúsági Minisztérium vagy a Román Olimpiai és Sport Bizottság által díjazott sportolók, akik az olimpiai és paraolimpiai játékokon, Európa- és világbajnokságokon az első 6 helyen belüli helyezést értek el, azoktól a sportkluboktól is kaphatnak díjakat, ahová tartoznak, a jóváhagyott költségvetés előírásai keretében. A (4) bekezdés szerint a sportolóknak nyújtott felhalmozott díjak nem haladhatják meg a Sport és Ifjúsági Minisztérium vagy a Román Olimpiai és Sport Bizottság által nyújtott díjak értékének az 50%-át.

(5) Azon sportágak esetén, amelyeknél a sportolók által az egyéni próbákon elért eredmények alapján, a verseny szabályzatának értelmében a csapatok szerinti helyezéseket is elkészítik, a sportolók díjazásakor külön díjaznak minden egyes elért teljesítményt.

(6) Azon sportágak esetén, amelyeknél, a verseny szabályzatának értelmében az egyéni játékoktól függetlenül, csapatjátékot írnak elő, a sportolók díjazásakor figyelembe veszik úgy az egyéni játékokban, mint a csapajátékban elért teljesítményeket.

(7) A sportjátékok esetén, az országos szintű belföldi senior vetélkedők szakaszain belül, a sportklubok a következő díjakat adhatják:

a) sportolónként/edzőnként 900 RON-ig terjedő díj a verseny első értékmezőnyében nyert meccsekre;

b) sportolónként/edzőnként 600 RON-ig terjedő díj a verseny második értékmezőnyében nyert meccsekre.

A díjakat a bíráskodási lapon feljegyzett résztvevőknek ítélik oda, differenciált módon, a meccsek értékétől és minden egyes sportoló hozzájárulásától függően, a sportintézmény vezetői testületének döntése alapján.

(8) Az (1) bekezdésbe bele nem foglalt belföldi versenyeken I, II és III helyezést elért sportolók a szervezők részéről a saját bevételükből készpénzben vagy tárgyakban kaphatnak díjat, személyenként 390 RON-ig, 290 RON-ig, illetve, 190 RON-ig elmenően.

(9) Felhatalmazott sportfórumok által jóváhagyott rekordok felállítása esetén, a sportklubok a sportolókat RON-ban díjazhatják, az (1) bekezdése szerint nyújtott díj értékének az 50%-áig elmenően.

(10) Nem adhatók díjak a törvény feltételei szerint nem engedélyezett sportvetélkedőkön elért teljesítményekért.

**B. A sportjátékok edzőinek, technikusainak és egyéb szakembereknek járó díjak:**

(1) A hazai és nemzetközi sportvetélkedőkön elért kiváló teljesítményekért, a sportklubok a főedzőnek a sportolók egyikének nyújtott legnagyobb díj legtöbb háromszorosával megegyező értékű díj jár. A segédedzők a főedzőnek nyújtott díj 80%-áig terjedő értékben kaphat díjat. A sportklubokon belül jóváhagyott kollektív szerződésekbe foglalt többi szakember a saját jogszabályoknak megfelelően egységes díjat kaphat a legnagyobb díjat kapott edző díjának a 35%-áig elmenő értékben. Ezen szakembereknek nyújtott díjak összértéke nem haladhatja meg a legnagyobb díjat kapott edző díjának az értékét.

(2) Nem adhatók díjak a törvény feltételei szerint nem engedélyezett sportvetélkedőkön elért teljesítményekért.

**C. Egyéb sportesemények esetén nyújtott díjak:**

(1) A hazai sportvetélkedőkön, a település szinten tartott szakaszoktól kezdődően, a szervezők érmeket, sportfelszerelést, diplomákat, kupákat adhatnak át, az adott sportvetélkedő szabályzata szerint.

(2) A sportklubok évente egyéni díjakat adhatnak át az önkénteseknek 350 RON-ig elmenően.

(3) A jubileumi megemlékezések alkalmával, a sportolók, edzők vagy más, a sport területén tevékenykedő személyiségek visszavonulásakor, valamint sajátos jellegű sportesemények alkalmával, a sportszervezetek sporttrófeákat nyújthatnak át, illetve készpénzben és/vagy tárgyak formájában díjazhatnak, személyenként 2.500 RON-ig elmenően.

**IV. Sportjuttatások**

(1) Egy sportklub keretén belül leigazolt élsportolók, azok edzői és a technikai közösség más tagjai sportjuttatásra jogosultak a klub által szervezett felkészítési sportintézkedés időszakára és azon sportvetélkedő idejére, amelyen a klub nevében részt vesznek.

(2) A sportjuttatás nem jár a sporttevékenység azon résztvevői számára, amelyek sportszerződések alapján kifizetésekben részesülnek.

**IV. fejezet Záró rendelkezések:**

(1) A jelen jogszabályok alapján nyújtott díjak és egyéb jogok a törvény értelmében adókötelesek.

(2) A hazai sportvetélkedők lebonyolításának a kiadásai a következő formában tehetők meg:

a) a sportvetélkedőn, annak szabályzata szerint, a verseny szervezője által megtett szervezési kiadások;

b) a spotklub által, adott esetben az adott versenyre feliratkozott saját sportolók, valamint a sportdelegáció többi tagja számára megtett részvételi kiadások, úgymint étkezési kiadások, szállásköltségek, szállítási költségek, részvételi díjak és egyéb hasonlók.

(3) Jelen normatívában folgalt összegek esetenként ÁFÁ-t is tartalmaznak.

(4) Jelen jogszabály alapján szabályozott költségek megtétele a közpénzügyi jogszabályok szerint történik.

(5) Jelen jogszabályban foglalt sportintézkedések és sporttevékenységek megvalósítása érdekében előlegek fizethetők ki, bizonyos kötelező szerződések meglétének a feltételei értelmében, a törvény feltételei szerint, a szerződés értékének a 30%-áig elmenően.

(6) A sportszervezetek, a törvény feltételei szerint, a saját bevételből, adományokból vagy szponzorálásból származó összegekből, a jelen jogszabályban foglalt felső határok feletti pénzösszegeket is elkülöníthetnek.

------------------------------------